text: উরুগুয়ের প্রধান শহরগুলি হল মোন্তেবিদেও, সালতো এবং পায়সান্দু। মোন্তেবিদেও উরুগুয়ের রাজধানী, প্রধান বন্দর এবং অর্থনৈতিক প্রাণকেন্দ্র। এখানে প্রায় ১৫ লক্ষ লোকের বাস। সালতো একটি বাণিজ্যকেন্দ্র ও জাহাজবন্দর; এখানে মাংস লবণাক্তকরণ ও প্যাকেটজাতকরণের কারখানা আছে। সালতো শহরে প্রায় ১ লক্ষ লোকের বাস। পায়সান্দু শহরটিও একটি বন্দর এবং এখানে মাংস প্যাকেটজাতকরণ এবং মাংস হিমায়নের শিল্প আছে। এখানেও লক্ষাধিক লোক বাস করে।
  
  বিষয়শ্রেণী:দক্ষিণ আমেরিকার শহর
  বিষয়শ্রেণী:উরুগুয়ে
  বিষয়শ্রেণী:দেশ অনুযায়ী শহর
title: উরুগুয়ের শহর